**Készítette:**

**Komoróczy Csaba –Biztosítási és Pénzügyi Tanácsadó**

[**http://www.tudatosbiztositas.hu/**](http://www.tudatosbiztositas.hu/)

**Így védd az otthonod: Tippek és tanácsok kárszakértőktől!**

**Az otthon biztonsága mindenki számára fontos, ám sokan nem tudják, hogy milyen apróságokon múlik néha annak védelme. Ha pedig már bekövetkezett a baj, nem árt, ha tudjuk, hogyan járjunk el. Ebben segítenek most az Aegon Biztosító kárszakértői!**

Az egyik leggyakoribb káreset a betörés, de jó tudni, hogy otthonunk biztonságát néhány trükkel könnyen növelhetjük.

* A társasházi lakások esetén a betörések főként az ajtón keresztül történnek, így érdemes különös figyelmet fordítani az ajtó védelmére. Több zár felszerelésével növelhetjük a biztonságot, ám a legbiztonságosabb zárrendszerrel ellátott ajtó is könnyedén feltörhető, ha az ajtólap nem megfelelően biztosított. Érdemes hevederzárral vagy keresztpánttal felszerelni ajtónkat.
* A betörők számára az ablak is lehetőségeket nyújt a bejutásra, így annak is maximális védelemmel kell rendelkeznie. Az ablak felfeszítését késleltetheti vagy megakadályozhatja, ha a nyílászáró kerete és a nyíló szárny között minél jobb a záráspontosság. Az ablaktörés ellen ráccsal, biztonsági üveggel vagy vagyonvédelmi fóliával védekezhetünk.
* A mechanikai védelem kiegészíthető elektronikai jelzőrendszerrel, amely minél több védelmi elemből áll, annál nagyobb biztonságot nyújt. A betörések ellen védekezhetünk mozgásérzékelővel, nyitásérzékelővel vagy egyéb támadást jelző elemmel. Figyeljünk arra, hogy a riasztó kültéri egysége ne legyen elérhető magasságban, mert akkor könnyű elnémítani.
* A villanyóra szekrényt zárjuk le jól, hogy a betörő ne tudja előre elsötétíteni a lakást és kiiktatni az elektronikus riasztást.
* Ha hosszabb időre elutazunk, érdemes beszerezni néhány időzített kapcsolót, amelyekkel előre beállíthatjuk a világítás időnkénti fel és lekapcsolását, így azt a látszatot kelthetjük, hogy otthon vagyunk, megtévesztve ezzel a betörőket.
* A magasabban lévő ablakokon is könnyen be lehet jutni, például az alatta lévő fa vagy villanypózna segítségével. Az ablakhoz közel álló fák ágait vágjuk kissé vissza, a villanypóznán vagy az ereszcsatornán át történő bejutást pedig szögesdróttal akadályozhatjuk meg.
* Mindössze húsz centiméter hó körülbelül két tonnaterhelést jelent, így fontos, hogy mihamarabb letakarítsuk a havat a tetőről, mielőtt még meghajlana. Tartósabb hó nyomás esetén ügyelni kell a falon vagy a tetőgerendákon megjelenő repedésekre. Ha ilyet észlel, azonnal hagyja el a házat és értesítse a tűzoltókat.
* A tartós hideg is okozhat súlyos károkat, például a vízvezetékekben vagy a fűtési rendszerben. Télen akkor se kapcsolja le teljesen a fűtést, ha elutazik otthonról, így elkerülhető, hogy a víz megfagyjon a csövekben.
* A gyertyák, csillagszórók, a nem megfelelő minőségű izzósorok vagy más elektromos berendezések komoly veszélyforrásnak számítanak. Ne hagyjunk égő gyertyát a lakásban és kizárólag megbízható forrásból vásárolt elektromos berendezéseket használjunk, hogy elkerüljük az esetleges zárlatok.
* A tűzesetek megelőzésre érdekében fontos, hogy a ház összes kéményét évente ellenőriztessük, illetve a szemetes tartályba ne dobjunk égő, izzó anyagot.
* A fűtésszezon kezdetével a szénmonoxid mérgezés veszélye fokozódik, ezért érdemes riasztóberendezést felszerelni lakásunkat.